L'èxit de participació en la Crazy Cross permet recaptar més de 1.500 quilos de menjar per a Caritas Paterna
12/06/2017

# L'èxit de participació en la Crazy Cross permet recaptar més de 1.500 quilos de menjar per a Caritas Paterna

[![L'èxit de participació en la Crazy Cross permet recaptar més de 1.500 quilos de menjar per a Caritas Paterna](/images/noticias/2017/06/crazy-cross.jpg)](/images/noticias/2017/06/crazy-cross.jpg)

12.06.2017

En la carrera, que es va celebrar dissabte passat en el Parc Central, van participar més de 1.600 corredors arribats de diferents punts del territori espanyol

Dissabte passat més de 1.600 persones es van donar cita en el Parc Central de Paterna per a participar en la Crazy Cross, la carrera d'obstacles unflables més important d'Europa.

Tal com hi ha assenyalat el regidor d'Esports, José Manuel Mora "les xifres de participació són de les més altes que s'han registrat en les carreres celebrades al nostre país, la qual cosa demostra l'èxit d'esta primera convocatòria".

En grups d'amics o en família, els assistents, arribats de tots els racons d'Espanya, van recórrer els cuatre quilòmetres de proves abillats amb originals disfresses en una jornada que va transcórrer sense incidents.

A més Mora, ha volgut ressaltar el caràcter solidari de l'esdeveniment esportiu, que a més de destinar part de la recaptació a la investigació de l'Esclerosi Múltiple, també organitza una arreplega d'aliments durant la jornada, i que tal com ha explicat "en total s'han recaptat 1.500 quilos de menjar no perible que es donarà al banc d'aliments de Caritas Paterna".

La carrera, que va donar començament a les 10 del matí i es va desenrotllar fins passades les 20 hores, va comptar amb centenars de grups que van participar per rondes. Disfressats de superherois, bebés gegants, els Picapiedra o els personatges de Dragon Ball, molts veïns i veïnes de la localitat van voler participar en l'esdeveniment.

A més, entitats culturals i festeres com a falles i comparses o l'alcalde de la localitat, Juan Antonio Sagredo, no van voler perdre's esta cita, que es va emmarcar dins de la quinzena esportiva, organitzada pels servicis esportius municipals.